מסוי תרומת ימי חופשה

בנה של עובדת בחברתנו זקוק להשתלת כליה. לשם כך, הוקמה עמותה, שייעודה גיוס כספים למטרה האמורה.

יש מעובדינו, המוכנים לתרום - לטובת העניין האמור - את שוויים של ימי חופשה אחדים, מתוך מאגר ימי חופשה שלהם. במקביל - תעביר החברה לעמותה את כספי התרומה (עלות המעביד שנחסכה עם מחיקה מיתרות ימי חופשה).

השאלה היא:

האם אפשר "למחוק" מיתרת ימי החופשה של העובדים את מספר ימי החופשה שתרמו; וזאת, ללא חיוב העובדים במס (ובלי לעשות פדיון חופשה) ?

יניב גבריאל משיב(*):

פקודת מס הכנסה מטילה מס - גם על הכנסה אשר נבעה לעובד ואשר העשירה את משאביו הכלכליים, וגם על הכנסה שהוא בעל זכות השימוש בה.

בעניין שהובא לפנינו הורו העובדים למעביד לתרום את ימי החופשה המגיעים להם, ובכך ביצעו "שימוש בהכנסה". לפיכך, על אף שבפועל לא נתקבלו הכספים בידיהם של העובדים לצורך חיובם במס, הם ייחשבו עדיין לבעלי ההכנסה; והפניית הכספים לאפיקים אחרים איננה פוטרת אותם מתשלום מס (לעניין זה, ראה עמ"ה 27/71 בעניינו של דוד לביא).

כלומר, גם אם נותן התקבול לא היה חייב לנותנו וגם אם התקבול נובע מרצונו הטוב של הנותן ולא מכוח חובה משפטית - אין באלה כדי לשלול את אופיו של התקבול כהכנסה.

אם העמותה היא מוסד ציבורי, כמשמעותו בסעיף 9(2) לפקודה; ואם יתקיימו התנאים, הנקובים בסעיף 46 לפקודה - יוכלו העובדים לקבל זיכוי של %35 ממס מסכום התרומה.

לצורך חיוב העובדים במס, יקים המעביד במערכת השכר רכיב שהוא "הכנסה זקופה" ויחייבם במס מלא בגין ההכנסה הרעיונית שנצמחה להם.

במקביל יקטין המעביד את יתרת ימי החופשה העומדים לזכות העובדים, כאילו שילם להם "תמורת ימי חופשה". יש לשים לב, כי לפעולה דלעיל אין השפעה על "עלות המעביד"; שהרי אין מדובר ברכיב שכר שהוא תשלום, אלא ברכיב שהוא "הכנסה זקופה".

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il